CELEX: 62016CN0033
Language: et
Date: 2016-01-20 00:00:00
Title: Kohtuasi C-33/16: Eelotsusetaotlus, mille on esitanud Korkein hallinto-oikeus (Soome) 20. jaanuaril 2016 – A Oy

29.3.2016   
            
            
               ET
            
            
               Euroopa Liidu Teataja
            
            
               C 111/13
            
         Eelotsusetaotlus, mille on esitanud Korkein hallinto-oikeus (Soome) 20. jaanuaril 2016 – A Oy
   (Kohtuasi C-33/16)
   (2016/C 111/16)
   Kohtumenetluse keel: soome
   
      Eelotsusetaotluse esitanud kohus
   
   Korkein hallinto-oikeus
   
      Põhikohtuasja pooled
   
   
      Kassaator: A Oy
   
      Teine osapool: Veronsaajien oikeudenvalvontayksikkö
   
      Eelotsuse küsimused
   
   
               1.
            
            
               Kas direktiivi 2006/112/EÜ (1), mis käsitleb ühist käibemaksusüsteemi, artikli 148 punkti d tuleb tõlgendada nii et lasti laeva lastimine ja sealt lossimine on kõnealuse sättega hõlmatud teenused, mis on otseselt vajalikud seoses artikli punktis a viidatud avamerel navigeerimiseks mõeldud laeva lastiga?
            
         
               2.
            
            
               Kas arvestades kohtuasjades C-181/04–C-183/04: Elmeka tehtud Euroopa Kohtu otsuse punktis 24 olevat sedastust, mille kohaselt käibemaksudirektiivi 2006/112/EÜ artikli 148 punktis d ette nähtud maksuvabastust ei saa laiendada teenustele, mida osutatakse eelnevates turustamisetappides, tuleb viidatud sätet tõlgendada nii, et see hõlmab ka käesolevas asjas kõne all olevat teenust, mille puhul esimeses turustamisetapis A Oy alltöövõtja poolt osutatud teenus kujutab endast füüsiliselt otse lastiga seotud teenust, mille eest A Oy esitab omakorda arve ekspediitor- või veoettevõtjale?
            
         
               3.
            
            
               Kas arvestades Euroopa Kohtu poolt eelnimetatud kohtuotsuse Elmeka punktis 24 sedastatut, et käibemaksudirektiivi 2006/112/EÜ artikli 148 punktis d ette nähtud maksuvabastust kohaldatakse ainult selliste teenuste suhtes, mida osutatakse otse laevaomanikule, tuleb viidatud sätet tõlgendada nii, et selles ette nähtud maksuvabastus ei kohaldu siis, kui teenus osutatakse lasti valdajale, näiteks lastiks oleva kauba eksportijale või importijale?
            
         
      (1)  ELT L 347, lk 1.